એના જવાબમાં કશિશે અગાઉ ધ્યેયને કહ્યું હતું તે મુજબ આખી ઘટના કોર્ટને સંભળાવી કે એ એના પપ્પાના ઘરે રહેવા ગઈ હતી ત્યારે એની ભત્રીજી સાથેની વાતચીતમાં હકીકત બહાર આવી કે કશિશને જેટલા માક્ર્સ બાર સાયન્સમાં આવ્યા હતા તે મુજબ તો એને મેડિકલમાં ઍડ્મિશન મળવું જોઈએ, કારણ કે એની ભત્રીજીની ફ્રેન્ડના કાકાને એટલા ટકામાં ઍડ્મિશન મળ્યું હતું. પહેલીવાર ત્યારે કશિશને ડાઉટ ગયો કે એની સાથે ચિટિંગ થયું છે. એટલે પછી એણે એના ફાધરને પૂછ્યું તો એમનું વર્તન શંકાજનક હતું. કશિશે ઘરમાં તપાસ કરી તો એના હાથમાં મેડિકલ કૉલેજનો ઇન્ટરવ્યૂ લેટર આવ્યો હતો.